PRETZELLE ส่งคำเตือน อย่าพลาด!!! รีบทำตามความรู้สึกก่อนสาย ผ่านซิงเกิลใหม่ “ถ้ารู้ว่าจะเป็นวันสุดท้าย (What If)”#PRETZELLE

ไม่ค่อยได้เห็นกันบ่อยๆ เมื่อ 3 สาวสดใส PRETZELLE อย่าง อิ๊น-มาธวี รัตนวิจิตร, เกรซ-อภิศรา ชมภูศรี และ อุ๋มอิ๋ม-อัญรินทร์ ชัยอนันต์โสภณ จาก 54 Entertainment จะปรับฟีลเปลี่ยนมู้ด มาเสียใจและเสียดายแบบสุด ลึกไปกับความเศร้า ที่ไม่ยอมทำตามความรู้สึกของตัวเอง จนสายเกินไป ในซิงเกิลใหม่ล่าสุด “ถ้ารู้ว่าจะเป็นวันสุดท้าย (What If)” ที่เชื่อว่าทุกคนต้องเคยพานพบกับการจากลาที่กะทันหันจนไม่มีเวลาแม้จะบอกลา ทำได้แค่เพียง....เสียดาย

PRETZELLE เผยว่า “ถ้ารู้ว่าจะเป็นวันสุดท้าย (What If)" คือ ร่างประกอบของเสียงกีตาร์อะคูสติก เสียงร้องของพวกเรา PRETZELLE และเรื่องราวเนื้อหาจากสองมือการเขียนของพี่ปู๋ Hens กับ อุ๋มอิ๋ม จนออกมาเป็นเพลงป๊อปบัลลาดที่เรียบง่ายแต่เพราะกินใจ ที่จะพาทุกคนดำดิ่งลึกลงไปสำรวจอารมณ์ความรู้สึกของตัวเอง PRETZELLE อยากส่งข้อความผ่านเสียงเพลงถึงทุกคนให้ใช้เวลาทุกวินาทีดูแลคนที่เรารักให้ดีที่สุด เพราะไม่มีใครรู้หรอกว่านั่นคือช่วงเวลาสุดท้ายที่เราจะได้อยู่ด้วยกันรึเปล่า ดังนั้นทุกวินาทีตรงหน้าคือโมเม้นท์ที่ต้องใส่ใจกันและทำทุกสิ่งที่อยากทำเพื่อไม่ให้มาเสียดายช่วงเวลานั้นทีหลังค่ะ ฝากเพลงใหม่ของพวกเราด้วยนะคะ”

[OFFICIAL VISUALIZER]